recursal/SuperWikiNEXT-32B huggingface dataset:
Πολωνοί δάσκαλοι από το χωριό Bydgoszcz λίγο πριν την εκτέλεσή τους
Η **Επιχείρηση Τάννενμπεργκ** (γερμανικά: Unternehmen Tannenberg) ήταν η κωδική ονομασία της συντονισμένης δράσης των Einsatzgruppen για την εξόντωση των Πολωνών διανοουμένων, λογίων, οικονομικών παραγόντων, ηθοποιών, ιερέων και άλλων ατόμων, που θα μπορούσαν να αναπτύξουν και να συντηρήσουν όχι μόνο την Πολωνική αντίσταση αλλά και ολόκληρη την Πολωνική κοινωνία. Ήταν ένα τμήμα του "Generalplan Ost", του Γενικού Σχεδίου που είχαν καταστρώσει οι Ναζί για την εκμετάλλευση των (μελλοντικά) κατεχόμενων Σλαβικών και Βαλτικών χωρών.

Σχεδιασμός
----------

Η επιχείρηση σχεδιάστηκε πριν την Γερμανική εισβολή στην Πολωνία με τη βοήθεια γερμανόφωνων κατοίκων (γερμανικής μειονότητας) της Πολωνίας: Δημιουργήθηκαν κατάλογοι προγραφών και, όσα άτομα περιλαμβάνονταν σε αυτούς επρόκειτο είτε να φυλακισθούν είτε να εκτελεστούν. Το σχέδιο και οι κατάλογοι άρχισαν να υλοποιούνται ήδη από τον Μάιο του 1939 και τη γενική του επίβλεψη είχε το Κεντρικό Γραφείο Ασφαλείας του Ράιχ (RSHA — Reichssicherheitshauptamt), επικεφαλής του οποίου ήταν ο Ράινχαρντ Χάιντριχ. Έτσι, δημιουργήθηκε μια ειδική ομάδα δράσης από άτομα της Ασφάλειας (Schutzpolizei - Schupo), της Ειδικής 
Ασφάλειας (SD - Sicherheitsdienst), της Αστυνομίας Δίωξης Εγκλήματος (Reichskriminalpolizei) και της Γκεστάπο, τους οποίους η RSHA, θεωρητικά, είχε υπαγάγει στη Βέρμαχτ. Η δράση αυτών των ομάδων - στα πλαίσια της Βέρμαχτ - προκάλεσε τις διαμαρτυρίες πολλών έντιμων στρατιωτικών: Ο Στρατηγός Γκέοργκ φον Κύχλερ (Georg von Küchler) δήλωσε στον γκαουλάιτερ Κοχ της Ανατολικής Πρωσίας ότι "προορισμός του Γερμανικού Στρατού δεν είναι να συνεργάζεται με μια συμμορία δολοφόνων". Ο Στρατηγός Γιοχάνες Μπλάσκοβιτς, Στρατιωτικός Διοικητής των κατεχόμενων εδαφών, συλλαμβάνει άνδρες των SS που είχαν διαπράξει εγκλήματα και τους καταδικάζει σε θάνατο. Ο Χίτλερ ακυρώνει την επέμβαση του Στρατηγού και του απευθύνει επίπληξη. Το σχέδιο Τάννενμπεργκ εξελίσσεται από τα μέσα Σεπτεμβρίου και ολόκληρο τον Οκτώβριο του 1939. Υπολογίζεται ότι έγιναν περίπου 760 μαζικές εκτελέσεις από τα Einsatzgruppen, με αποτέλεσμα τη θανάτωση τουλάχιστον 20.000 επιφανών Πολωνών πολιτών, πρώην αξιωματικών και ιερέων. Οργάνώθηκε, επίσης, μια ομάδα γερμανών Πολωνών, η οποία αποκλήθηκε "Selbstschutz" και η οποία βοήθησε το έργο των Einsatzgruppen. Μετά, όμως, την ολοκλήρωση της "Επιχείρησης" οι Γερμανοί διέλυσαν την ομάδα, λόγω της κάκιστης φήμης που είχε αποκτήσει, και μετέφεραν αρκετά από τα μέλη της στη Γερμανία.

Πηγές, Αναφορές
---------------

1. ↑   Ρεϊμόν Καρτιέ, *Ιστορία του Β΄ Παγκοσμίου Πολέμου*, Πάπυρος, Αθήνα, 1964
2. ↑  Death Camps.Org

Εξωτερικοί σύνδεσμοι
--------------------

* Unternehmen Tannenberg - August 1939: Wie der SD den Überfall auf Polen vorbereitete (III) bei wissen.spiegel.de PDF
* ZEIT ONLINE 45/1971 S. 56: Unternehmen Tannenberg - Polnische Dokumentation über die Einsatzgruppen, von Joseph Wulf Αρχειοθετήθηκε 2012-01-19 στο Wayback Machine. PDF[*νεκρός σύνδεσμος*]

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4187033-5

 |

 |
To **Μεγάλο Δουκάτο της Κρακοβίας** (γερμανικά: *Großherzogtum Krakau*, πολωνικά: *Wielkie Księstwo Krakowskie*) δημιουργήθηκε μετά την ενσωμάτωση της Ελεύθερης Πόλης της Κρακοβίας στην Αυστρία στις 16 Νοεμβρίου 1846. Από το 1846 έως το 1918 ο τίτλος, ο **Μέγας Δούκας της Κρακοβίας**, ήταν μέρος του επίσημου τίτλου του Αυτοκράτορα της Αυστρίας.

Ιστορία
-------

Η Ελεύθερη Πόλη, κατάλοιπο του Δουκάτου της Βαρσοβίας, είχε γίνει προτεκτοράτο, ωστόσο λειτουργικά ανεξάρτητο, ως αποτέλεσμα του Συνεδρίου της Βιέννης (1815). Ήταν υπό τριμερή επιρροή από της Πρωσίας, την Αυστρίας και τη Ρωσίας, μέχρι την αποτυχημένη εξέγερση της Κρακοβίας, προσαρτήθηκε από την αυστριακή αυτοκρατορία το 1846.

Ταυτόχρονα, το επίσημο όνομα της αυστριακής διοικητικής οντότητας που περιείχε περίπου τη Γαλικία, και ορισμένες πολωνικές περιοχές στα δυτικά της, άλλαξε σε Βασίλειο της Γαλικίας και Λοδομερίας, και το Μεγάλο Δουκάτο της Κρακοβίας με τους Δουκάτες του Άουσβιτς και τον Ζάτορ.

Αυτές οι οντότητες (Βασίλειο της Γαλικίας και Λοδομερίας, Κρακοβίας, Δουκάτο του Οσφιέντσιμ και Δουκάτο του Ζατόρ) ήταν επίσημα ξεχωριστές. Αναφέρθηκαν στους τίτλους του αυστριακού αυτοκράτορα, ενώ είχαν το ξεχωριστό οικόσημο και σημαία. Ωστόσο, για διοικητικούς σκοπούς, δημιούργησαν μια ενιαία επαρχία. Το Δουκάτο είχε τη δική του τοπική κυβέρνηση, την Κυβερνητική Επιτροπή.

Παραπομπές
----------

1. ↑  Frederic Austin Ogg: *The Governments of Europe, Volume 2*, 2009 p. 89
2. ↑  Google Books search: "Grand Duchy of Cracow" used in many English language books.

Πηγές
-----

* Alfred Regele: *Die Einverleibung des Freistaates Krakau 1846*. Ungedr. Diss. Wien 1951

Εξωτερικοί σύνδεσμοι
--------------------

* Πολυμέσα σχετικά με το θέμα  Grand Duchy of Kraków στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4819402-5

 |

 |
Η **Minos EMI** είναι δισκογραφική εταιρία που εδρεύει στην Αθήνα. Η εταιρία λειτουργεί ως θυγατρική της Universal Music Group. Ιδρύθηκε το 1931.

Ιστορία
-------

Το 1930, η εταιρία Gramphone Company, η οποία έναν χρόνο αργότερα συγχωνεύθηκε για να σχηματιστεί η EMI Group, συνεταιρίστηκε με την Lambropoulos Brothers Limited. Μέχρι το 1931, οι δραστηριότητες της εταιρείας ήταν σε πλήρη εξέλιξη και ο πρώτος δίσκος που παρήχθη στην Ελλάδα είχε το λογότυπο της EMIAL. Μετά από πέντε χρόνια χρήσης των χώρων των μεγάλων ξενοδοχείων για την ηχογράφηση τραγουδιών, η EMIAL δημιούργησε το πρώτο studio της Ελλάδας και έγινε ο πρώτος διανομέας της ελληνικής μουσικής βιομηχανίας.

Το 1991, η EMIAL αγόρασε μετοχές της Minos Matsas & Son, και ξεκίνησε εκ νέου την εταιρεία με την επωνυμία Minos EMI. Κατά τη στιγμή της εξαγοράς, στην "Μίνως Μάτσας & Υιός" προήδρευσε ο Μάκης Μάτσας, ο οποίος έγινε διευθύνων σύμβουλος της νέας εταιρείας. Διαπιστώθηκε ότι η Minos EMI θα διέθετε το ένα τρίτο της ελληνικής αγοράς, καθώς ο Μίνως Μάτσας & Υιός κατείχε μερίδιο αγοράς 22%, ενώ η EMIAL κατείχε το 9%. Από το 2001, η Minos EMI ήταν η μοναδική επιχείρηση της EMI στην Ελλάδα, μετά το κλείσιμο της Virgin Records Greece.

Μεταξύ 2002 και 2004, η Minos EMI χειρίστηκε τη διανομή της BMG στην Ελλάδα, έχοντας αποκτήσει τα δικαιώματα μετά το κλείσιμο της BMG Ελλάδος. Μετά την παγκόσμια κοινοπραξία (μεταξύ της BMG και της Sony Music Entertainment) δημιουργήθηκε η Sony BMG. Λόγω της επανεισαγωγής στην ελληνική αγορά (μέσω της Sony BMG Ελλάδας) της εταιρείας BMG, η προϋπάρχουσα συμφωνία διανομής με την Minos EMI τερματίστηκε με ρήτρα που επέτρεψε στην BMG να ανακαλέσει τη διανομή.

Τον Οκτώβριο του 2010, η εταιρία συνήψε τετραετή συμφωνία με το Dailymotion, εξασφαλίζοντας αποκλειστικά δικαιώματα για την πρεμιέρα όλων των νέων μουσικών βίντεο.

Πηγές
-----

* Μάτσας, Μάκης (2014). *Πίσω απ' τη Μαρκίζα - 40 χρόνια ελληνικής μουσικής όπως την έζησα.* Αθήνα: Εκδόσεις Διόπτρα ISBN 978-960-364-797-3.
* Μπαλαχούτης, Κώστας (2004). *Τα μαγικά 45άρια και η εποχή τους*. Αθήνα: Εκδόσεις «Ηλιοτρόπιο» ISBN 978-960-342-345-4.

Εξωτερικοί σύνδεσμοι
--------------------

* Επίσημη ιστοσελίδα
* Minos-EMI στο Facebook
* Minos-EMI στο YouTube
* Minos-EMI στο Instagram
* Minos-EMI στο Pinterest

Παραπομπές
----------

1. ↑  «Company - Minos EMI». *Minos-EMI*.
**Δίαιτα** ονομάζεται η πρακτική της κατανάλωσης τροφής με συγκεκριμένο τρόπο για τη μείωση, διατήρηση ή αύξηση του σωματικού βάρους ή για την πρόληψη και τη θεραπεία ασθενειών όπως ο διαβήτης και η παχυσαρκία. Η δίαιτα για απώλεια βάρους συνιστάται σε άτομα με προβλήματα υγείας που σχετίζονται με το βάρος. Το αποτέλεσμα μιας δίαιτας ποικίλει σημαντικά ανάλογα με το άτομο.

Η πρώτη δημοφιλής δίαιτα ονομάστηκε "Μπάντινγκ", πήρε το όνομά της από τον Ουίλιαμ Μπάντινγκ. Στο σύγγραμμα του τι 1863, *Letter on Corpulence, Adressed to the Public*, περιέγραψε τις λεπτομέρειες δίαιτας χαμηλών υδατανθράκων και χαμηλών θερμίδων που οδήγησε στη δραματική απώλεια βάρους του.

Έρευνα διαπίστωσε ότι σχεδόν οι μισοί Αμερικανοί ενήλικοι προσπαθούν να χάσουν το βάρος τους μέσω δίαιτας.

Δείτε επίσης
------------

* Ως Δίαιτα είναι γνωστά και κάποια κοινοβούλια χωρών, π.χ. της Ιαπωνίας.

Παραπομπές
----------

1. ↑  Harrington M; Gibson S; Cottrell RC (2009). «A review and meta-analysis of the effect of weight loss on all-cause mortality risk». *Nutr Res Rev* **22** (1): 93–108. doi:10.1017/S0954422409990035. PMID 19555520.
2. ↑  Jensen, MD; Ryan, DH; Apovian, CM; Ard, JD; Comuzzie, AG; Donato, KA; Hu, FB; Hubbard, VS *και άλλοι*. (24 June 2014). «2013 AHA/ACC/TOS guideline for the management of overweight and obesity in adults: a report of the American College of Cardiology/American Heart Association Task Force on Practice Guidelines and The Obesity Society.». *Circulation* **129** (25 Suppl 2): S102-38. doi:10.1161/01.cir.0000437739.71477.ee. PMID 24222017.
3. ↑  Jennifer Petrelli· Kathleen Y. Wolin (2009). *Obesity (Biographies of Disease)*. Westport, Conn: Greenwood. σελίδες 11. ISBN 978-0-313-35275-1.
4. ↑  «Products - Data Briefs - Number 313 - July 2018». *www.cdc.gov* (στα Αγγλικά). 7 Ιουνίου 2019. Ανακτήθηκε στις 25 Δεκεμβρίου 2020.
Η Ντέμπορα Κάρθι-Ντέου (Deborah Carthy Deu, γεννημένη 5 Ιανουαρίου 1966) είναι Πορτορικανή ηθοποιός, τηλεπαρουσιάστρια και Μις Υφήλιος το 1985.

Έχει Ιρλανδική και Ισπανο-Πορτορικανή καταγωγή. Σπούδασε κλασικό μπαλέτο.

Κατά την διάρκεια των σπουδών της, στο κολέγιο επιλέχθηκε για τον τοπικό διαγωνισμό Μις Σαν Χουάν και αργότερα για τον εθνικό διαγωνισμό Μις Πουέρτο Ρίκο στις 27 Απριλίου 1985. 

Στις 15 Ιουλίου 1985, κέρδισε τον τίτλο Μις Υφήλιος εκπροσωπόντας το Πουέρτο Ρίκο στο Μαϊάμι της Φλόριντα. Με την νίκη της έγινε η δεύτερη Μις Υφήλιος από το Πουέρτο Ρίκο.

Παραπομπές
----------

1. ↑  «Clement Walker, Robert». *www.lexjuris.com*. Ανακτήθηκε στις 31 Μαρτίου 2023.
2. ↑  «Miss Universe '85 says she worked hard to win». *The La Crosse Tribune*: σελ. 2. 1985-07-16.. Ανακτήθηκε στις 2022-08-12.
Στη φιλοσοφία **μερισμός** ή **διαίρεση** ονομάζεται η κατάτμηση ενός πραγματικού όντος στις έννοιες των μερών του, από τα οποία και συνίσταται, π.χ. το δένδρο μερίζεται στη ρίζα, τον κορμό και τους κλάδους. Η έννοια που καταμερίζεται (π.χ. το δένδρο) ονομάζεται *μεριστέα*, ενώ οι επιμέρους έννοιες (π.χ. ρίζα, κορμός, κλάδοι) καλούνται *μέλη* (του μερισμού).

Ο φιλοσοφικός μερισμός διαφέρει της φιλοσοφικής διαίρεσης από το ότι σε αυτόν δεν γίνεται ανεύρεση και κατάταξη των επιμέρους εννοιών κατά αυτές τις έννοιες, αλλά από ορισμένο σύνολο διαχωρίζονται τα συστατικά μέρη του. Θα μπορούσε επιγραμματικά να λεχθεί πως στον μεν μερισμό διαιρείται ένα ενιαίο σύνολο στα μέρη του, ενώ στη διαίρεση το γένος στα επιμέρους είδη του.

Πηγές
-----

* *Νεώτερον Εγκυκλοπαιδικόν Λεξικόν Ηλίου*, τόμ. 13ος, σσ. 277-278

Εξωτερικοί σύνδεσμοι
--------------------

* Πολυμέσα σχετικά με το θέμα  Diairesis στο Wikimedia Commons
* Λεξιλογικός ορισμός του μερισμός  στο Βικιλεξικό

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85037486
* GND: 4132796-2

 |

 |
Για άλλες χρήσεις, δείτε: Άγιος Στέφανος.
{{WikidataCoord}} – missing coordinate data

Το **Γιεσίλκιοϊ** (τουρκικά: *Yeşilköy*), έως το 1926 γνωστό ως **Άγιος Στέφανος** (τουρκικά: *Ayastefanos*) είναι τοποθεσία στα ΝΔ της Κωνσταντινούπολης.

Παλαιότερα ήταν παραθαλάσσιος οικισμός και θέρετρο, ιδίως για τους Έλληνες της Πόλης. Σήμερα, με τη ραγδαία αύξηση του πληθυσμού έχει ενωθεί με το ευρύτερο πολεοδομικό συγκρότημα της Πόλης και αποτελεί προάστιό της. Εκεί βρίσκεται και το πρώην Διεθνές Αεροδρόμιο Ατατούρκ της Κωνσταντινούπολης.

Ιστορία
-------

Κατά το θρύλο, το χωριό πήρε το όνομά του όταν πλοίο που μετέφερε τα οστά του πρωτομάρτυρα Αγίου Στεφάνου από την Κωνσταντινούπολη στη Ρώμη έπεσε σε καταιγίδα και σταμάτησε εκεί. Τα οστά μεταφέρθηκαν σε εκκλησία, που πήρε το όνομά του, και από αυτήν ολόκληρο το χωριό.

Στην παραλία του Αγίου Στεφάνου αποβιβάστηκαν το 1203 οι Σταυροφόροι της Δ΄ Σταυροφορίας, οι οποίοι την επόμενη χρονιά κατέλαβαν την Πόλη. Εκεί υπογράφτηκε και η Συνθήκη του 1878 μεταξύ Ρωσίας και Οθωμανικής Αυτοκρατορίας, γνωστή ως Συνθήκη του Αγίου Στεφάνου.

Στα τέλη του 19ου και στις αρχές του 20ού αιώνα, ο Άγιος Στέφανος είχε εξελιχθεί σε σπουδαίο θέρετρο και τόπος κυνηγιού για τις ανώτερες κοινωνικές τάξεις της Πόλης. Τα περισσότερα σπίτια του χωριού ανήκαν σε Έλληνες και Αρμένιους. Ελληνικές και Αρμένικες εκκλησίες υπάρχουν μέχρι και σήμερα.

Το 1926 ψηφίστηκε Νόμος που υποχρέωνε την αλλαγή των μη τουρκικών τοπωνυμίων. Στα πλαίσια του νόμου αυτού, ο Άγιος Στέφανος μετονομάστηκε σε *Yeşilköy* («πράσινο χωριό» στα τουρκικά), μετά από πρόταση του συγγραφέα Halit Ziya Uşakligil, ο οποίος ζούσε εκεί.
Συντεταγμένες: 40°2′16″N 23°54′34″E﻿ / ﻿40.03778°N 23.90944°E﻿ / 40.03778; 23.90944

Ο **Δήμος Τορώνης** ήταν δήμος του νομού Χαλκιδικής που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Σιθωνίας. Είχε έκταση 193.373 στρέμματα και (πραγματικό) πληθυσμό 4.036 κατοίκους. Η θέση του ήταν στο νότιο τμήμα της κεντρικής χερσονήσου του νομού, μεταξύ του κόλπου της Κασσάνδρας ή Τορωναίου και του κόλπου του Αγίου Όρους ή Σιγγιτικού. Απαρτιζόταν από δύο Δημοτικά διαμερίσματα, της Συκιάς και της Σάρτης. 'Εδρα του Δήμου ήταν η Συκιά.

Στο δήμο περιλαμβάνονταν:

 **Δ.δ. Συκιάς**  [ 2.879 ]
* η Συκιά [ 2.353 ]
* το Βαλτί [ 151 ]
* η Δεστενίκα [ 30 ]
* το Καλαμίτσι [ 9 ]
* ο Κουφός [ 2 ]
* η Παραλία Συκιάς [ 37 ]
* το Πηγαδάκι [ 26 ]
* τα Πλατάνια [ 38 ]
* η Τορώνη [ 233 ]

 **Δ.δ. Σάρτης**  -- η Σάρτη [ 1.157 ]

|  |  |  |  |
| --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Χαλκιδικής |
| --- |
|  |
| 
Πολυγύρου · Ανθεμούντα · Αρναίας · Ζερβοχωρίων · Καλλικράτειας · Κασσάνδρας · Μουδανιών · Ορμύλιας · Παλλήνης · Παναγίας · Σιθωνίας · Σταγείρων-Ακάνθου · Τορώνης · Τρίγλιας |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ελλάδα
 |

 |
Με τον όρο **Μεσσιανισμός** χαρακτηρίζεται γενικότερα το σύνολο των παραδόσεων που ανέπτυξαν διάφοροι λαοί, οι οποίες και αποτέλεσαν ή συνεχίζουν να αποτελούν πίστη για την έλευση κάποιου Λυτρωτή - με την έννοια του Μεσσία -, ως απεσταλμένου από τον Θεό της πίστεώς τους, που θα τους απαλλάξει από διάφορα δεινά. Κατά άλλον ορισμό, ο οποίος περιλαμβάνει και μη θρησκευτικές εκδοχές, μεσσιανισμός είναι η πίστη ότι μια συγκεκριμένη ομάδα ανθρώπων έχει με κάποιον τρόπο εκλεγεί για να εκπληρώσει κάποιο σκοπό.

Τέτοιες αντιλήψεις απαντώνται συνηθέστερα από θρησκευτικούς συγγραφείς - ερευνητές που άλλοτε προσδιορίζουν σαφώς τον χρόνο της έλευσης του αναμενόμενου Μεσσία και άλλοτε, τις περισσότερες φορές, με συγκεχυμένο προσδιορισμό με αοριστίες και αλληγορίες, π.χ. ο Μαχντί για τους Μουσουλμάνους, ο Μαιτρέγια για τους Βουδιστές, ο Σαοσιάντ των οπαδών του Ζωροάστρη ως και ο Κάλκι των Ινδουιστών. Σύγχρονοι διανοητές, όπως ο Ζακ Ντεριντά και ο Βάλτερ Μπέγιαμιν, έχουν επεκτείνει την έννοια του μεσσιανισμού έξω από τα θρησκευτικά του όρια.

Ιστορία του όρου
----------------

Ειδικότερα ο Μεσσιανισμός αναπτύχθηκε από Εβραίους συγγραφείς που ομιλούν σε μεγάλη έκταση για τον Μεσσία ως αναμενόμενο Σωτήρα που θα αποκαταστήσει το ιουδαϊκό έθνος. Οι αρχαίοι Έλληνες πίστευαν στον Σωτήρα Δία όχι όμως σε μεσολάβηση ενός Μεσσία.

Μετά την ενανθρώπιση του Ιησού Χριστού, που συνέβη επί τούτου στο γεωγραφικό χώρο που διέμεναν οι Εβραίοι, αφενός μεν οι «πιστεύσαντες» - Χριστιανοί - έπαψαν να πιστεύουν σε άλλο Μεσσία, οι δε όμως "μη πιστεύσαντες" Εβραίοι διατήρησαν τις αντιλήψεις αυτές των προγόνων τους και εξακολουθούν ακόμα και σήμερα να εμμένουν σε παρόμοιες παραδόσεις αναμένοντας την έλευση του Μεσσία.

Πηγές
-----

1. ↑  [ Dr Vera Tolz, review of Russian Messianism: Third Rome, Revolution, Communism and After, (review no. 241)

Date accessed: 4 January, 2019] "Peter Duncan defines messianism as 'the proposition or belief that a given group is in some way chosen for a purpose. Closely linked to this is the view that the great suffering endured by the group will lead somehow to the redemption of the group itself and possibly of all humanity'."]
2. ↑  [ Sami Khatib, "The Messianic Without Messianism. 
Walter Benjamin's Materialist Theology", *Anthropology & Materialism* [Online], 1 | 2013, Online since 15 October 2013]

* "Νεώτερον Εγκυκλοπαιδικόν Λεξικόν Ηλίου" τομ.13ος, σελ.350.

Εξωτερικοί σύνδεσμοι
--------------------

* Πολυμέσα σχετικά με το θέμα  Messianism στο Wikimedia Commons
* Λεξιλογικός ορισμός του μεσσιανισμός  στο Βικιλεξικό

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85083995
* GND: 4038831-1
* BNF: cb13318432z (data)
* NKC: ph122764

 |

 |
To **Αποστολικό Βικαριάτο Θεσσαλονίκης** (λατινικά: *Apostolicus Vicariatus Thessalonicensis*‎‎) είναι Αποστολικό Βικαριάτο του λατινικού τυπικού της Ρωμαιοκαθολικής Εκκλησίας στην Ελλάδα. Το Βικαριάτο ιδρύθηκε το 1926, περιλαμβάνοντας τους νομούς της Θεσσαλονίκης, Καβάλας, Ξάνθης, Βόλου, Λάρισας και Γιαννιτσών.

Το Βικαριάτο παραμένει κενό αφού ο μόνος του Επίσκοπος, Αλεσσάντρο Γκουιντάτι, διορίσθηκε Αρχιεπίσκοπος της Αρχιεπισκοπή Νάξου, Άνδρου, Τήνου και Μυκόνου το 1929.

Παρουσία
--------

Ο Καθολικός Ναός του Αγίου Ιωσήφ, Αλεξανδρούπολη
Το 2014, εξυπηρέτησε 7.376 Καθολικούς (0,2% του τοπικού πληθυσμού) σε 57.550 χλμ² σε 4 ενορίες και 4 ιεραποστολές με 10 ιερείς (3 επισκοπικούς, 7 θρησκευόμενους) και 16 λαϊκούς θρησκευόμενους (9 αδελφούς, 7 αδελφές).

Αυτές οι εκκλησίες περιλαμβάνουν:

* Ιερός Ναός Αμώμου Συλλήψεως της Θεοτόκου στην Θεσσαλονίκη
* Ιερός Ναός της Ιερής Καρδιάς του Ιησού στη Λάρισα
* Ιερός Ναός Αμώμου Συλλήψεως της Θεοτόκου στο Βόλο
* Ιερός Ναός του Αγίου Παύλου στην Καβάλα
* Ιερός Ναός του Αγίου Ιωσήφ στην Ξάνθη
* Ιερός Ναός του Αγίου Ιωσήφ στην Αλεξανδρούπολη

Ηγέτες
------

* Αλεσσάντρο Γκουιντάτι † (30 Απριλίου 1926 Διορίσθηκε - 15 Ιουλίου 1929 Διορίσθηκε, Αρχιεπίσκοπος Νάξου, Άνδρου, Τήνου και Μυκόνου)
* Κενό (1930-2008)

Παραπομπές
----------

1. ↑  Apostolic Vicariate of Thessalonica from catholic-hierarchy.org, retrieved 19 January 2021

|  |  |
| --- | --- |
| 

|  |
| --- |
| * Πύλη:Καθολισμός
* Πύλη:Ελλάδα
 |

 |
Στις περισσότερες χώρες όπου έχουν στην πλειοψηφία τους ψηλούς ουρανοξύστες χαρακτηρίζουν ως ουρανοξύστη κτήρια άνω των 150-200 μέτρων. Στην Ελλάδα λόγω του πολύ "σκληρού" νομοθετικού περιεχομένου πλαισίου για το ύψος των κτιρίων δεν υπάρχουν ουρανοξύστες, εκτός αν θεωρήσουμε ότι κτήρια άνω των 100 μέτρων είναι ουρανοξύστες άρα έχουμε έναν.

Το 2025 θα ολοκληρωθεί ο Riviera Tower ο οποίος θα είναι ο μεγαλύτερος ουρανοξύστης στην Ελλάδα με 200 μέτρα ύψος και 45 ή 50 ορόφους. Θα βρίσκεται στο Μητροπολιτικό Πάρκο Ελληνικού.

Κατάλογος
---------

Αυτά προς το παρόν είναι τα υψηλότερα κτήρια της χώρας.

| Θέση | Κτήριο | Πόλη | Ύψος (m) | Όροφοι | Ολοκλ.Κατασκευής |
| --- | --- | --- | --- | --- | --- |
| 1. | Πύργος Αθηνών | Αθήνα | 103 | 28 | 1971 |
| 2. | Πύργος Πειραιά | Πειραιάς | 84 | 25 | 197- |
| 3. | Atrina | Αθήνα | 80 | 25 | 1981 |
| 4. | Πύργος Απόλλων | Αθήνα | 80 | 25 | 1973 |
| 5. | Πύργος ΟΤΕ | Θεσσαλονίκη | 76 | 5 | 1966 |
| 6. | Μέγαρο ΟΤΕ | Αθήνα | 72 | 18 | 1962 |
| 7. | Ξενοδοχείο "President "| Αθήνα | 68 | 22 | 19-- |
| 8. | Πύργος Αθηνών Δευτερεύον κτήριο | Αθήνα | 65 | -- | 197- |
| 9. | Ξενοδοχείο Hilton | Αθήνα | 65 | 18 | 1963 |
| 10. | ΕΥΠ | Αθήνα | 65 | -- | 1978 |
| 11. | Kleemann | Κιλκίς | 61 | 18 | 1983 |

Δεν προσθέσατε το Ρόδος Παλλάς άρχισε να λειτουργεί το '73 .έχει 17 ορόφους...

Βαίβαια υπάρχουν και κτηριακές οικοδομικές κατασκευές στην Αθήνα (δλδ κατοικιών) γύρω στις 20 + όπου το ύψος τους είναι από 35-70 περ.μέτρα, που σημαίνει ότι αποτελούνται από 12-18 ορόφους τα οποία δεν τα αγνοούμε ...καθώς και στην Θεσσαλονίκη μην ξεχνάμε τις 4 δωδεκαόροφες προς το παρόν...
Συντεταγμένες: 38°31′48″N 35°27′0″E﻿ / ﻿38.53000°N 35.45000°E﻿ / 38.53000; 35.45000

Ο **Αργαίος** (τούρκικα: *Erciyes Dağı*) είναι μεγάλο ηφαίστειο στην Καππαδοκία και το ψηλότερο βουνό της Μικράς Ασίας. Βρίσκεται 25 χιλιόμετρα νότια της Καισαρείας. Το ύψος του φθάνει τα 3.916 μέτρα. 

Ο αρχαίος γεωγράφος Στράβων έγραψε για τον Αργαίο ότι ήταν συνεχώς καλυμμένος με χιόνια και οι λίγοι που κατάφεραν να αναρριχηθούν στην κορυφή του ανέφεραν ότι σε μέρες με καθαρό ουρανό μπορούσαν να δουν τόσο τη Μεσόγειο στα νότια όσο και τον Εύξεινο Πόντο στα βόρεια.

Σύμφωνα με τον Εκκλησιαστικό μύθο ο Άγιος Γεώργιος σκότωσε το δράκο στο βουνό αυτό.

Ετυμολογία
----------

Η τουρκική ονομασία *Erciyes* είναι η υιοθέτηση στα τουρκικά του ελληνικού ονόματος *Ἀργαῖος*. Η εκλατινισμένη μορφή είναι *Argaeus*. Το ελληνικό όνομα έχει την έννοια του «φωτεινού» ή «λευκού». Η ονομασία μπορεί να προέκυψε από το όνομα του Αργαίου Α ́ (678 - 640 π.Χ.), βασιλιά της Μακεδονίας και ιδρυτή της δυναστείας των Αργεάδων.

Γεωγραφία - Γεωλογία
--------------------

Ο Αργαίος βρίσκεται στο βόρειο άκρο της πεδιάδας Σουλτανσαζλίγι, στην κεντρική Μικρά Ασία. Το βουνό καλύπτει μια έκταση 1.300 τετραγωνικών χιλιομέτρων. Οι πλαγιές του έχουν διαβρωθεί και σε αυτές βρίσκονται παρασιτικοί ηφαιστειακοί κώνοι και ηφαιστειακοί δόμοι, ιδίως στη βόρεια πλευρά ή κατά μήκος σχισμών που ξεκινούν ακτινωτά από το ηφαίστειο. Το ίδιο το ηφαίστειο άρχισε να αναπτύσσεται πριν 900.000 χρόνια, όταν κατέρρευσε το παλιότερο ηφαιστειακό σύμπλεγμα Κοτς Νταγ. Τα πιο πρόσφατα πετρώματα του ηφαιστείου έχουν ηλικία 83.000 χρόνια και βρέθηκαν στο δόμο Περικαρτίν. Μια μεγάλη κατολίσθηση έλαβε χώρα στην ανατολική πλαγιά του ηφαιστείου.

Δεν είναι γνωστό πότε εξερράγη για τελευταία φορά ο Αργαίος. Το ηφαίστειο θεωρείται η πηγή για ένα στρώμα τέφρας που βρέθηκε στο Λίβανο και χρονολογείται από τις αρχές του Ολόκαινου, περίπου το 6880 ± 40 π.Χ. Υπάρχουν επίσης ρωμαϊκές αναφορές για μια έκρηξη 253 μ.Χ. η οποία απεικονίζεται σε ρωμαϊκά νομίσματα, όμως αυτό δεν έχει επιβεβαιωθεί. Αρκετοί θεωρούν ότι αυτές οι αναφορές περιγράφουν μια απελευθέρωση μεθανίου από ένα βάλτο στο Σουλτανσαζλίγι.

Τουρισμός
---------

Το βουνό διαθέτει δημοφιλές χιονοδρομικό κέντρο προσβάσιμο από την Καισαρεία και είναι δημοφιλής ορειβατικός προορισμός στην Τουρκία. Η πιο συνηθισμένη διαδρομή για την ανάβαση του βουνού είναι αυτή που ξεκινά από το χιονοδρομικό κέντρο στις νότιες πλαγιές του βουνού.

Παραπομπές
----------

1. ↑  Στράβων, *Γεωγραφικά* 12.2.7.
2. 1 2  «Erciyes Dagi». *Global Volcanism Program*. Smithsonian Institution. Αρχειοθετήθηκε από το πρωτότυπο στις 9 Ιουνίου 2010. Ανακτήθηκε στις 28 Δεκεμβρίου 2012.
3. ↑  Μπαμπαλούκας Πάνος (29 Οκτωβρίου 2012). «Πεζοπορία στο όρος Ερσίγιες της Τουρκίας». MountainsGreece. Αρχειοθετήθηκε από το πρωτότυπο στις 9 Ιανουαρίου 2013. Ανακτήθηκε στις 28 Δεκεμβρίου 2012.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Τουρκία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 246069704
* GND: 4015126-8
* BNF: cb12507640w (data)

 |

 |
Διάταξη Χέλμχολτς
Σχέδιο διάταξης Helmholtz
Τα πηνία Helmholtz είναι μια διάταξη για την δημιουργία ομογενούς μαγνητικού πεδίου σε περιορισμένο χώρο. Αποτελείται από δύο λεπτά πηνία στον ίδιο άξονα, που μεταφέρουν ίσο ηλεκτρικό ρεύμα προς την ίδια κατεύθυνση. Πήρε το όνομά του από τον Γερμανό φυσικό Hermann von Helmholtz. Χρησιμοποιούνται επίσης σε επιστημονικές συσκευές για την ακύρωση εξωτερικών μαγνητικών πεδίων, όπως το μαγνητικό πεδίο της Γης.

Όταν τα πηνία Helmholtz έχουν ίσο και αντίθετο ηλεκτρικό ρεύμα, είναι γνωστά ως **πηνίά Αντί-Helmholtz**, τα οποία δημιουργεί μια περιοχή σχεδόν ομοιόμορφης κλίσης μαγνητικού πεδίου και χρησιμοποιείται για τη δημιουργία μαγνητικών παγίδων για τα πειράματα ατομικής φυσικής.

Περιγραφή
---------

Τα πηνία Helmholtz αποτελούνται από δύο πανομοιότυπα λεπτά κυκλικά πηνία που είναι τοποθετημένα συμμετρικά κατά μήκος ενός κοινού άξονα και χωρίζονται με απόσταση {\displaystyle h} ίση με την ακτίνα {\displaystyle R} του πηνίου. Κάθε πηνίο μεταφέρει ίσο ηλεκτρικό ρεύμα προς την ίδια κατεύθυνση. 

1. ↑  Ramsden, Edward (2006). *Hall-effect sensors : theory and applications* (2nd έκδοση). Amsterdam: Elsevier/Newnes. σελ. 195. ISBN 978-0-75067934-3.
Ο **Μάχη του Σαν Χασίντο** (αγγλικά: San Jacinto‎‎, (21 Απριλίου 1836), ήταν η τελευταία και αποφασιστική μάχη της Επανάστασης του Τέξας. Με επικεφαλής τον Στρατηγό Σαμ Χιούστον, ο στρατός του Τέξας νίκησε τον Μεξικανικό στρατό του στρατηγού και προέδρου του Μεξικού, Αντόνιο Λόπεζ ντε Σάντα Άννα σε μία μάχη που διήρκεσε μόλις 18 λεπτά.

Ο Σάντα Άννα και ο στρατηγός Μαρτίν Περφέκτο ντε Κος διέφυγαν κατά τη διάρκεια της μάχης. Ο Σάντα Άννα συνελήφθη την επόμενη μέρα στις 22 Απριλίου και ο Κος στις 24 Απριλίου. Αφού κρατήθηκε για περίπου τρεις εβδομάδες ως αιχμάλωτος πολέμου, ο Σάντα Άννα υπέγραψε τη συνθήκη ειρήνης που υπαγόρευε ότι ο μεξικανικός στρατός θα εγκαταλείψει την περιοχή, ανοίγοντας το δρόμο για τη Δημοκρατία του Τέξας να γίνει ανεξάρτητο κράτος.

Πηγές
-----

* General Samuel Houston, *Texan Officials, HQ of the Army*, April 25, 1836 reproduced in the Daily National Intelligencer, Jun 11, 1836, Vol. XXIV, Issue 7280, p. 2, Washington, DC

Παραπομπές
----------

1. ↑  Houston, Samuel (1836). *Texan Officials, HQ of the Army*. Washington, DC: Daily National Intelligencer. σελ. 2.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85117110
* BNF: cb14561906m (data)

 |

 |
Ο **Νίκος Ντούγιας** είναι πρώην επαγγελματίας καλαθοσφαιριστής, συγγραφέας και επιχειρηματίας .

Παιδική Ηλικία
--------------

Ο Νίκος Ντούγιας γεννήθηκε στην Κολονία (Γερμανίας) από Έλληνες γονείς. Μεγάλωσε στην Άνω Λαψίστα Ιωαννίνων όπου είχε την πρώτη του επαφή με την πορτοκαλί μπάλα. Σύντομα έδειξε ιδιαίτερη αγάπη και έφεση στο Μπάσκετ όπου τον οδήγησε σε κλίση στην Εθνική παίδων, Εφήβων.

Καριέρα
-------

Σε ηλικία 17 ετών ταξιδεύει στην Αμερική (Ντάλας ΤΧ) με υποτροφία για να σπουδάσει και να παίξει Μπάσκετ παράλληλα (Cedar Valley College), όπου το 2001 κερδίζει το κολεγιακό πρωτάθλημα ( Πρώτος Έλληνας που καταφέρνει κάτι τέτοιο).

Τον επόμενο χρόνο αφήνει την Αμερική για χάρη της Ρωσικής Ούραλ Γκρέιτ. Το Σεπτέμβριο του 2002 υπογράφει συμβόλαιο με την Τουρκική ομάδα της Σμύρνης Γκιόζτεπε (που αγωνιζόταν στην πρώτη κατηγορία του επαγγελματικού πρωταθλήματος της Τουρκίας) γίνοντας παράλληλα ο πρώτος Έλληνας που έπαιξε ποτέ σε επαγγελματικό πρωτάθλημα της Τουρκίας.

Άλλες χώρες που αγωνίστηκε είναι η Ισπανία, Γερμανία, Ιρλανδία.

Το επόμενο βήμα
---------------

Μετά το τέλος της αθλητικής του καριέρας, ξεκίνησε στην πόλη καταγωγής του (Ιωάννινα) την πρώτη ιδιωτική σχολή Καλαθοσφαίρισης στην Ελλάδα καταφέρνοντας σε μερικά χρόνια να γίνει από τις κορυφαίες ακαδημίες της πόλης περνώντας από αυτήν εκατοντάδες παιδιά. Το 2014 δημιούργησε το NTOYGIAS BASKETBALL CAMP ένα από καλύτερα καμπ της Ελλάδος όπου οι καλεσμένοι ήταν καταξιωμένοι Αμερικανοί προπονητές που έχουν δουλέψει με παίκτες του ΝΒΑ και του NCAA. Παράλληλα το 2018 ανοίγει ένα από τα μεγαλύτερα Κέντρα δημιουργικής απασχόλησης στα Ιωάννινα ( Το Σπιτάκι του Γίγαντα) προσφέροντας άριστες υπηρεσίες στα παιδιά της πόλης.

Συγγραφέας
----------

Το 2021 ξεκινάει την Συγγραφική του καριέρα εκδίδοντας από τις εκδόσεις υδροπλάνο το παραμύθι για παιδιά "Η ομορφιά της Ψυχής ενός Γίγαντα" όπου οι κριτικές είναι εξαιρετικές.
Το **άηχο υπερωικό κλειστό** (ΔΦΑ: ⟨k⟩) είναι σύμφωνο των ομιλούμενων γλωσσών. Συμβολίζεται με το λατινικό γράμμα ⟨k⟩ και αποτελεί έναν από τους συχνότερους φθόγγους και φωνήματα. Στην νέα ελληνική συμβολίζεται με το γράμμα κάππα ⟨κ⟩ όταν αυτό δεν βρίσκεται μπροστά από υπερωικά φωνήεντα (*καλός* [kalos] και όχι *κερί* [ceri]) παρότι ο ουρανικός φθόγγος στην ουσία αποτελεί αλλόφωνο του υπερωικού φωνήματος. Ως φώνημα είναι εξέλιξη του δασεώς της αρχαίας ελληνικής.

Ο τόπος άρθρωσης των διαφόρων αλλοφώνων μπορεί να διαφέρει από γλώσσα σε γλώσσα, από εμπρόσθιο σε μέσο και οπίσθιο υπερωικό.

Παραπομπές
----------

1. ↑  Μποτίνης, Α. (2011): *Φωνητική της ελληνικής*. ISEL.
Το **PlayStation Portal** είναι ένα φορητό περιφερειακό για το PlayStation 5 που δημιουργήθηκε από τη Sony Interactive Entertainment. Μέχρι τα επίσημα αποκαλυπτήριά του ήταν γνωστό PlayStation Q Lite ή ως Project Q. Ανακοινώθηκε στις 23 Μαϊου 2023 και κυκλοφόρησε στις μεγάλες αγορές στις 15 Νοεμβρίου 2023. Στην Ελλάδα κυκλοφόρησε με μικρή καθυστέρηση, αφού εμφανίστηκε στα ράφια των καταστημάτων στις αρχές του 2024.

Το βασικό hardware του PlayStation Portal περιλαμβάνει μία οθόνη 8 ιντσών τεχνολογίας LCD και ανάλυσης HD, ενώ στα δεξιά και αριστερά της βρίσκονται τα πλήκτρα και οι μοχλοί εντολών ενός κανονικού χειριστηρίου DualSense. Το PlayStation Portal είναι σχεδιασμένο να κάνει μετάδοση ροής από ένα PlayStation 5 μέσω σύνδεσης Wi-Fi ή 5G με τη χρήση του προγράμματος Remote Play και μπορεί να φτάσει σε ανάλυση εικόνας τα 1080p και τα 60 καρέ το δευτερόλεπτο.

Μετά και τις πιο πρόσφατες ενημερώσεις λειτουργικού, προσφέρει βελτιωμένη ποιότητα απεικόνισης.

Πολλοί το συγχέουν με το PlayStation Portable, την πρώτη φορητή κονσόλα της Sony Interactive Entertainment, ωστόσο κάτι τέτοιο δεν ισχύει, μιας και το PlayStation Portal δεν μπορεί να "τρέξει" παιχνίδια από τον αποθηκευτικό του χώρο και λειτουργεί απλά μόνο για την διαδικτυακή μετάδοση εικόνας από παιχνίδια που είναι φορτωμένα στο PlayStation 5.

Παραπομπές
----------

1. ↑  Παπαπαύλου, Παύλος Θ (5 Απριλίου 2023). «PlayStation Q Lite: Το νέο φορητό PlayStation gadget πλησιάζει - Enternity.gr». *Enternity*. Ανακτήθηκε στις 3 Απριλίου 2024.
2. ↑  Καβουκλής, Νικήτας (23 Αυγούστου 2023). «Ανακοινώθηκε η τιμή του PlayStation Portal, πρώην Project Q - Enternity.gr». *Enternity*. Ανακτήθηκε στις 3 Απριλίου 2024.
3. ↑  Παπαπαύλου, Παύλος Θ (15 Νοεμβρίου 2023). «Στις αρχές του 2024 η κυκλοφορία του PlayStation Portal στην Ελλάδα (ημερομηνία/τιμή) - Enternity.gr». *Enternity*. Ανακτήθηκε στις 3 Απριλίου 2024.
4. ↑  Meo, Francesco De (2 Απριλίου 2024). «PlayStation Portal 2.0.6 Firmware Update Reportedly Brings Performance, Image Quality Improvements». *Wccftech* (στα Αγγλικά). Ανακτήθηκε στις 3 Απριλίου 2024.
Οι μαθητές της Αμπετείου σχολής στο Κάιρο, 19ος αιώνας
Οι **Αδελφοί Αμπέτ**, **Ραφαήλ** και **Ανανίας**, ήταν Σύριοι, ελληνικής καταγωγής ευεργέτες του ελληνισμού της Αιγύπτου. Ήταν οι ιδρυτές της περίφημης **«Αμπετείου Σχολής»**.

Βιογραφικές πληροφορίες
-----------------------

Σύμφωνα με έρευνα του καθηγητή Κ. Αμάντου ο πατέρας των αδελφών αυτών, Αμπέτ, καταγόταν από τη περιοχή Μπάαλμπεκ της Συρίας, σήμερα Λιβάνου, και ήταν ελληνικής καταγωγής. Ο Ραφαήλ Αμπέτ γεννήθηκε στο Κάιρο το 1780 και πέθανε στην ίδια πόλη το 1866, ενώ ο Ανανίας Αμπέτ γεννήθηκε το 1790 επίσης στο Κάιρο και πέθανε στην Αλεξάνδρεια το 1860.

Δράση - Ευεργεσίες
------------------

Υπήρξαν μεγαλέμποροι στο Κάιρο και στην Αγγλία και ίδρυσαν δική τους τράπεζα. Και οι δύο είχαν ελληνική συνείδηση και αμέσως μετά την απελευθέρωση της Ελλάδας έγιναν Έλληνες πολίτες και δημότες της Σύρου. 

Το 1855 με δωρεά του Ραφαήλ Αμπέτ ιδρύθηκε η **Αμπέτειος Σχολή** στο Κάιρο, την οποία και προίκησε με 2.500 «φεδδάνια» γης, που παρείχαν ετήσιο προπολεμικό εισόδημα 13.000 χρυσές αιγυπτιακές λίρες. Οι κληροδότες όρισαν επίσης ισόβιο πρόεδρο της σχολής τον εκάστοτε Αρχιεπίσκοπο του Σινά και ισόβιο επόπτη της Σχολής τον εκάστοτε Πατριάρχη Αλεξανδρείας.

Η εν λόγω σχολή διαθέτει σήμερα Δημοτικό, Γυμνάσιο, Λύκειο, μία περισπούδαστη βιβλιοθήκη καθώς και εμπορική σχολή στην οποία και φοιτούν Αιγύπτιοι ελληνικής καταγωγής καθώς και άλλοι Αιγύπτιοι χριστιανοί.

Επίσης,με δαπάνες των αδελφών Άμπετ ιδρύθηκε το 1906, από τους Γ. Δροσίνη και Δ. Βικέλα, το Κέντρο Εκπαιδεύσεως και Αποκαταστάσεως Τυφλών (ΚΕΑΤ) πρώην «Οίκος Τυφλών» το οποίο βρίσκεται στην Αθήνα στην περιοχή της Καλλιθέας.

Πηγές
-----

* *Νεώτερον Εγκυκλοπαιδικόν Λεξικον Ηλίου*, τ. 3ος, σ. 557
* Κέντρον Εκπαιδεύσεως & Αποκαταστάσεως Τυφλών:  Αρχειοθετήθηκε 2018-02-03 στο Wayback Machine.
Με τον αγγλικό όρο **shrinkflation** περιγράφεται η εμπορική στρατηγική όπου επέρχεται μείωση των πωλούμενων προϊόντων σε μέγεθος ή ποσότητα, ή ακόμη και μερικές φορές η ανασύνθεση ή η πτώση της ποιότητας, ενώ οι τιμές τους παραμένουν οι ίδιες ή αυξάνονται. Ο όρος συνιστά νεολογισμό, από σύμφυρση των λέξεων *shrink* (συρρικνώνομαι) και *inflation* (πληθωρισμός).

Με τη μέθοδο του shrinkflation οι εταιρείες πετυχαίνουν να αυξήσουν το λειτουργικό περιθώριο και την κερδοφορία τους μειώνοντας το κόστος, διατηρώντας παράλληλα τον όγκο των πωλήσεων, και συχνά χρησιμοποιείται ως εναλλακτική λύση στην αύξηση των τιμών συμβαδίζοντας με τον πληθωρισμό. Οι ομάδες προστασίας των καταναλωτών επικρίνουν την πρακτική.

Παραπομπές
----------

1. ↑  «Shrinkflation: When less is not more at the grocery store». *The Conversation*. Ανακτήθηκε στις 14 Σεπτεμβρίου 2021.
2. ↑  «More than 2,500 products subject to shrinkflation, says ONS». *bbc.com*. BBC News. Αρχειοθετήθηκε από το πρωτότυπο στις 24 Ιουλίου 2017.
3. ↑  «The scourge of Shrinkflation eats away at the man in the street like a cancer!». Perpetual Traveller Overseas. Αρχειοθετήθηκε από το πρωτότυπο στις 1 Δεκεμβρίου 2017. Ανακτήθηκε στις 8 Ιουνίου 2014.
4. ↑  «ECB Meets To Tackle Deflation While Ignoring Shrinkflation». London: Goldcore. 4 September 2014.. Ανακτήθηκε στις 7 July 2020.
Διάγραμμα για τον υπερπληθωρισμό στη Βενεζουέλα. Το διάγραμμα αντιπροσωπεύει τον χρόνο που μεσολάβησε ώστε το νόμισμα να χάσει το 90% της αξίας του (το διάγραμμα χρησιμοποιεί κινητό μέσο όρο 301 ημερών με αντίστροφη λογαριθμική κλίμακα).
Στην οικονομία ο **υπερπληθωρισμός** είναι το πολύ υψηλό και επιταχυνόμενο επίπεδο πληθωρισμού. Ο υπερπληθωρισμός διαβρώνει γρήγορα την πραγματική αξία του τοπικού νομίσματος, καθώς οι τιμές όλων των αγαθών αυξάνονται. Αυτό αναγκάζει τους ανθρώπους να ελαχιστοποιήσουν την χρήση του ασταθούς και υπερπληθωρισμένου νομίσματος υπέρ σταθερότερων ξένων νομισμάτων όπως το δολάριο ΗΠΑ και το ευρώ. Οι τιμές των σχετικά σταθερών νομισμάτων παραμένουν σχετικά σταθερές.

Σε αντίθεση με τα χαμηλά επίπεδα πληθωρισμού όπου οι τιμές αυξάνονται σταθερά (αλλά γενικά οι όποιες αυξήσεις δεν γίνονται αισθητές εκτός αν μελετηθούν παλαιότερες τιμές των προϊόντων), στον υπερπληθωρισμό υπάρχει μια γρήγορη και συνεχιζόμενη αύξηση των ονομαστικών τιμών. Επίσης υπάρχει γρήγορη αύξηση στο ονομαστικό κόστος των αγαθών και στην προσφορά συναλλάγματος. Συνήθως το μέσο επίπεδο των τιμών αυξάνεται γρηγορότερα από την προσφορά συναλλάγματος καθώς οι κάτοικοι προσπαθούν να απαλλαγούν από το υποτιμώμενο νόμισμα όσο το δυνατόν γρηγορότερα. Όσο εξελίσσεται ο υπερπληθωρισμός το πραγματικό απόθεμα χρημάτων (δηλαδή η ποσότητα των χρημάτων που κυκλοφορούν - τα οποία χωρίζονται από τα επίπεδα των τιμών) μειώνεται αισθητά.

Συχνά, ο υπερπληθωρισμός συνδέεται με γεγονότα που ασκούν πίεση στον κρατικό προϋπολογισμό: πόλεμοι ή τα επακόλουθά τους, κοινωνικοπολιτικές ταραχές, κατάρρευση της συνολικής προσφοράς ή των τιμών εξαγωγής και άλλες κρίσεις που δυσκολεύουν τη κυβέρνηση να συγκεντρώσει φορολογικά έσοδα. Η απότομη μείωση των πραγματικών φορολογικών εσόδων, σε συνδυασμό με την ισχυρή ανάγκη διατήρησης των δημόσιων δαπανών και την ανικανότητα ή απροθυμία των κρατών να δανειστούν από το εξωτερικό, είναι μεταξύ των παραγόντων που μπορούν να οδηγήσουν μια χώρα σε κατάσταση υπερπληθωρισμού.

Παραπομπές
----------

1. ↑  O'Sullivan, Arthur· Steven M. Sheffrin (2003). *Economics: Principles in action*. Upper Saddle River, New Jersey 07458: Pearson Prentice Hall. σελίδες 341, 404. ISBN 0-13-063085-3.
2. 1 2  Bernholz, Peter 2003, chapter 5.3
Ο **Αδωνίας** είναι βιβλικό πρόσωπο που αναφέρεται στη Παλαιά Διαθήκη.

Σύμφωνα με το βιβλίο του προφήτη Σαμουήλ, ο Αδωνίας ήταν ο τέταρτος γιος του Βασιλιά Δαβίδ των Ισραηλιτών. Μετά το θάνατο των τριών μεγαλύτερων αδελφών του Αμνών, Χειλεάδ ή *Δανιήλ* και Αβεσαλώμ ήταν ο νόμιμος διάδοχος, κατά σειρά διαδοχής, του πατέρα του στο θρόνο. Όμως ο πατέρας του Δαβίδ, που υπήρξε κι εκείνος καταχραστής του θρόνου, κατ΄ εντολή όμως του Γιαχβέ, προόριζε για διάδοχό του, μετά θάνατο, τον μικρότερο αδελφό του Αδωνία, τον Σολομώντα. Τούτο είχε ως συνέπεια την πρώτη εύλογη αντίδραση του Αδωνία κατά του άδικου υπερήλικα πατέρα του, έχοντας και την υποστήριξη του αρχιστράτηγου Ιωάβ και του αρχιερέα Αβιάθαρ. Προ αυτής της κατάστασης ο παρατρεχάμενος σύμβουλος του Δαβίδ, ο Νάθαν, (που αναφέρεται και ως προφήτης), πείθει τον Δαβίδ να χρήσει επίσημα συμβασιλέα και διάδοχό του τον Σολομώντα, εξουδετερώνοντας με τον τρόπο αυτό τον Αδωνία.

Έτσι, πριν το θάνατο του Δαβίδ, βασιλιάς των Ισραηλιτών αναδείχθηκε ο Σολομών που επέδειξε αρχικά μεγαλοψυχία στον μεγαλύτερο αδελφό του παρέχοντάς του αμνηστία. Όταν όμως αργότερα ο Αδωνίας θέλησε να παντρευτεί μία από το χαρέμι που είχε αναπτύξει εν ζωή ο πατέρας τους Δαβίδ και συγκεκριμένα την Αβισάγ, θεωρώντας ο Σολομών ως διάδοχος κατοχής και του πατρικού χαρεμιού, κάτι που ήταν νόμιμο στους ανατολίτες βασιλείς της εποχής, αρνήθηκε να επιτρέψει αυτό το γάμο ερμηνεύοντάς τον ως διεκδίκηση του θρόνου.

Η άρνηση αυτή επέφερε ανταρσία του Αδωνία στην οποία συμμετείχαν και οι παραπάνω προσκείμενοι σ΄ αυτόν, Ιωάβ και Αβιάθαρ. Τελικά μετά από δόλο ο Σολομώντας κατάφερε τη σύλληψη του Αδωνία όπου και διέταξε τη θανάτωσή του.

Πηγές
-----

* Α' Βασιλέων κεφ.1-2
* «Νεώτερον Εγκυκλοπαιδικόν Λεξικόν Ηλίου» τόμ.1ος, σελ.461.
Διάγραμμα της επιταχυνόμενης απώλειας αξίας της τουρκικής λίρας έναντι του ευρώ, η οποία ξεπέρασε την αναλογία 5:1 στις αρχές του 2018
Η **τουρκική οικονομική και νομισματική κρίση του 2018** (Τουρκ.: *Türk döviz ve borç krizi*) είναι μια χρηματοπιστωτική και οικονομική κρίση στην Τουρκία η οποία ξέσπασε το 2018. Χαρακτηρίστηκε από την πτώση της αξίας της τουρκικής λίρας (TRY), τον υψηλό πληθωρισμό, το αυξανόμενο κόστος δανεισμού και την αντίστοιχη αύξηση των αθετήσεων δανείων. Η κρίση προκλήθηκε από το υπερβολικό έλλειμμα τρεχουσών συναλλαγών της τουρκικής οικονομίας και από μεγάλα ποσά χρέους σε ξένο νόμισμα, σε συνδυασμό με τον αυξανόμενο αυταρχισμό του Προέδρου Ρετζέπ Ταγίπ Ερντογάν και τις ανορθόδοξες ιδέες του για την πολιτική επιτοκίων. Ορισμένοι αναλυτές τονίζουν επίσης την συμβολή των γεωπολιτικών τριβών με τις Ηνωμένες Πολιτείες και τους δασμούς που επέβαλε η κυβέρνηση Τραμπ σε ορισμένα τουρκικά προϊόντα όπως ο χάλυβας και το αλουμίνιο.

Ενώ η κρίση ήταν εμφανής στα κύματα μείζονος υποτίμησης του νομίσματος, τα μεταγενέστερα στάδια χαρακτηρίστηκαν από αδυναμίες αναχρηματοδότησης εταιρικού χρέους, χρεωκοπίες και τέλος από συρρίκνωση της οικονομικής ανάπτυξης. Με τον ρυθμό πληθωρισμού να είναι κολλημένος σε διψήφιο αριθμό, ακολούθησε στασιμοπληθωρισμός. Η κρίση έληξε μια περίοδο υπερθέρμανσης της οικονομικής ανάπτυξης υπό τις κυβερνήσεις του Ερντογάν, βασισμένη σε μεγάλο βαθμό σε κατασκευαστική έκρηξη που τροφοδοτήθηκε από ξένο δανεισμό, εύκολη πίστωση και κυβερνητικές δαπάνες.

Η οικονομική κρίση προκάλεσε σημαντική μείωση της δημοτικότητας του Ερντογάν και του AKP, το οποίο έχασε τις περισσότερες από τις μεγαλύτερες πόλεις της Τουρκίας, συμπεριλαμβανομένης της Κωνσταντινούπολης και της Άγκυρας στις τοπικές εκλογές του 2019.

Παραπομπές
----------

1. ↑  Borzou Daragahi (25 Μαΐου 2018). «Erdogan Is Failing Economics 101». Foreign Policy.
2. ↑  «Inflation rise poses challenge to Erdogan as election looms». *Financial Times*. 5 Ιουνίου 2018.
3. ↑  Matt O'Brien (13 Ιουλίου 2018). «Turkey's economy looks like it's headed for a big crash». *Washington Post*.
4. ↑  «Turkey's Lessons for Emerging Economies – Caixin Global». *www.caixinglobal.com* (στα Αγγλικά). Ανακτήθηκε στις 20 Αυγούστου 2018.
5. ↑  Goujon, Reva (16 Αυγούστου 2018). «Making Sense of Turkey's Economic Crisis». *Stratfor*. Αρχειοθετήθηκε από το πρωτότυπο στις 16 Αυγούστου 2018.
6. ↑  Jack Ewing (17 Αυγούστου 2018). «Life in Turkey Now: Tough Talk, but Fears of Drug Shortages». *New York Times*.
7. ↑  Isil Sariyuce and Ivana Kottasová. «Istanbul election rerun won by opposition, in blow to Erdogan». *CNN*. Ανακτήθηκε στις 20 Αυγούστου 2019.
8. ↑  Gall, Carlotta (23 Ιουνίου 2019). «Turkey's President Suffers Stinging Defeat in Istanbul Election Redo» (στα αγγλικά). *The New York Times*. ISSN 0362-4331.. Ανακτήθηκε στις 20 Αυγούστου 2019.

Εξωτερικοί σύνδεσμοι
--------------------

* OECD economic survey on Turkey, Ιούλιος 2018 (Αγγλικά)
Το **γενικό επίπεδο τιμών** είναι ένα υποθετικό ημερήσιο μέτρο των συνολικών τιμών για ορισμένα σύνολα αγαθών και υπηρεσιών (το καλάθι του καταναλωτή ), σε μια οικονομία ή νομισματική ένωση κατά τη διάρκεια ενός δεδομένου διαστήματος (γενικά μιας ημέρας), ομαλοποιημένο σε σχέση με κάποιο σύνολο βάσεων. Συνήθως, το γενικό επίπεδο τιμών προσεγγίζεται με έναν ημερήσιο <i id="mwDg">δείκτη</i> τιμών, συνήθως τον ημερήσιο ΔΤΚ. Το γενικό επίπεδο τιμών μπορεί να αλλάξει περισσότερες από μία φορές την ημέρα κατά τη διάρκεια του υπερπληθωρισμού .

Θεωρητικό υπόβαθρο
------------------

Η κλασική διχοτόμηση είναι η υπόθεση ότι υπάρχει μια σχετικά καθαρή διάκριση μεταξύ των συνολικών αυξήσεων ή μειώσεων των τιμών και των υποκείμενων "ονομαστικών" οικονομικών μεταβλητών. Επομένων, εάν οι τιμές αυξάνονται ή μειώνονται *γενικά*, υποτίθεται ότι αυτή η αλλαγή μπορεί να αποσυντεθεί ως εξής:

Δοθέντος ότι ένας σύνολο C αγαθών και υπηρεσιών, η συνολική αξία των συναλλαγών στο C την χρονική στιγμή t είναι:

{\displaystyle \sum \_{c\,\in \,C}(p\_{c,t}\cdot q\_{c,t})=\sum \_{c\,\in \,C}[(P\_{t}\cdot p'\_{c,t})\cdot q\_{c,t}]=P\_{t}\cdot \sum \_{c\,\in \,C}(p'\_{c,t}\cdot q\_{c,t})}
όπου

{\displaystyle q\_{c,t}\,} αντιπροσωπεύει την ποσότητα του {\displaystyle c} σε χρόνο {\displaystyle t}
{\displaystyle p\_{c,t}\,} αντιπροσωπεύει την επικρατούσα τιμή του {\displaystyle c} σε χρόνο {\displaystyle t}
{\displaystyle p'\_{c,t}} αντιπροσωπεύει την πραγματική τιμή {\displaystyle c} σε χρόνο {\displaystyle t}
{\displaystyle P\_{t}} είναι το επίπεδο τιμών σε χρόνο {\displaystyle t}
Το γενικό *επίπεδο* τιμών διακρίνεται από τον *δείκτη* τιμών στο ότι η ύπαρξη του πρώτου εξαρτάται από την κλασική διχοτόμηση, ενώ η τελευταία είναι απλά υπολογισμός και πολλά τέτοια επίπεδα θα είναι πιθανόν ανεξάρτητα από το αν έχουν νόημα.

Σημασία
-------

Εάν, πράγματι, μπορεί να γίνει διάκριση μεταξύ μιας **γενικής** συνιστώσας **επιπέδου τιμών**, τότε θα ήταν δυνατό να *μετρηθεί* η διαφορά στις συνολικές τιμές μεταξύ δύο περιφερειών ή διαστημάτων. Για παράδειγμα, ο ρυθμός πληθωρισμού θα μπορούσε να μετρηθεί ως

{\displaystyle {\frac {(P\_{t\_{1}}-P\_{t\_{0}})/P\_{t\_{0}}}{t\_{1}-t\_{0}}}}
και η «πραγματική» οικονομική ανάπτυξη ή συρρίκνωση θα μπορούσε να διακριθεί από τις απλές μεταβολές των τιμών με τον αποπληθωρισμό του ΑΕΠ ή κάποιου άλλου μέτρου.

{\displaystyle {\frac {(GDP)\_{t\_{1}}}{P\_{t\_{1}}}}-{\frac {(GDP)\_{t\_{0}}}{P\_{t\_{0}}}}}

Δείτε επίσης
------------

* Δείκτης τιμών
* Εξίσωση ανταλλαγής
* Ποσοτική θεωρία του χρήματος
* Επίπεδο μισθού

Βιβλιογραφικές αναφορές
-----------------------

* McCulloch, James Huston (1 Ιανουαρίου 1982). *Money and Inflation: A Monetarist Approach*. Academic Press. ISBN 978-0-12-483051-6.   McCulloch, James Huston (1 Ιανουαρίου 1982). *Money and Inflation: A Monetarist Approach*. Academic Press. ISBN 978-0-12-483051-6.   McCulloch, James Huston (1 Ιανουαρίου 1982). *Money and Inflation: A Monetarist Approach*. Academic Press. ISBN 978-0-12-483051-6.
* Mises, Ludwig Heinrich Edler von · *Ανθρώπινη Δράση: Μια πραγματεία για τα οικονομικά* (1949), Ch. XVII "Έμμεση ανταλλαγή", §4. "Ο προσδιορισμός της αγοραστικής δύναμης των χρημάτων".
Συντεταγμένες: 36°51′N 42°59′E﻿ / ﻿36.850°N 42.983°E﻿ / 36.850; 42.983

Το **Ντοχούκ** (κουρδικά: دهۆک, αραβικά: دهوك, συριακά: ܒܝܬ ܢܘܗܕܪܐ) είναι η πρωτεύουσα του Κυβερνείου Ντοχούκ, στην περιοχή του Κουρδιστάν στο Ιράκ.

Αρχαιολογία
-----------

Το 2020, έρευνες αποκάλυψαν στους λόφους Μπαλιούζ, δέκα χιλιόμετρα δυτικά της πόλης Ντοχούκ, μια αρχαία πλάκα με ελληνική επιγραφή η οποία χρονολογείται από το 165 π.Χ. Η επιγραφή αναφέρεται στον Δημήτριο, τον άρχοντα της περιοχής εκείνης της εποχής.

Επτά χιλιόμετρα νοτιοδυτικά της Ντοχούκ, το σπήλαιο Χαλαμάτα είναι αρχαιολογική θέση η οποία περιέχει τα ασσυριακά ανάγλυφα γνωστά ως ανάγλυφα Μαλτάι, που σχετίζονται με το βόρειο σύστημα καναλιών που χτίστηκε από τον Ασσύριο βασιλιά Σενναχειρείμ (ηγεμόνευσε εν έτεσι 704-681 π.Χ.) για να μεταφέρει νερό στην πρωτεύουσά του τη Νινευή.

Κλίμα
-----

Σύμφωνα με το σύστημα κλιματικής ταξινόμησης Κέππεν-Γκάιγκερ, το Ντοχούκ, όπως και το μεγαλύτερο μέρος της Άνω Μεσοποταμίας, έχει μεσογειακό κλίμα με καυτά καλοκαίρια (Csa) που χαρακτηρίζονται από αποπνικτικά, παρατεταμένα, άνυδρα καλοκαίρια παράλληλα με δροσερούς προς κρύους, υγρούς χειμώνες. Οι βροχοπτώσεις πέφτουν τους δροσερότερους μήνες, με μεγαλύτερη ένταση στα τέλη του χειμώνα και στις αρχές της άνοιξης. Η πόλη μπορεί να έχει περίπου δύο ή τρεις χιονισμένες μέρες το χρόνο, με πιο έντονες χιονοπτώσεις στα ορεινά. Τα καλοκαίρια είναι σχεδόν χωρίς βροχή, με τη βροχή να επιστρέφει στα τέλη του φθινοπώρου.

Παραπομπές
----------

1. ↑  www.citypopulation.de/Iraq-Cities.html.
2. ↑  Researchers in Kurdistan's Duhok find artifact over 2,000 years old
3. ↑  «Maltai Rock Reliefs | Mapping Mesopotamian Monuments». *mcid.mcah.columbia.edu*. Ανακτήθηκε στις 21 Μαρτίου 2021.
Συντεταγμένες: 36°11′28″N 44°0′33″E﻿ / ﻿36.19111°N 44.00917°E﻿ / 36.19111; 44.00917

Η **Ερμπίλ**, επίσης γνωστή ως **Αρμπίλ** ή **Ιρμπίλ**, ονομασμένη **Άρβηλα** στα ελληνικά και αποκαλούμενη σε τοπικό επίπεδο ως **Χαουλέρ** από τους Κούρδους (κουρδικά: ھەولێر‎‎ Hewlêr, αραβικά: أربيل‎‎, *Arbīl*, συριακά: ܐܲܪܒܝܠ‎‎, *Arbela*, αρχαία ελληνικά: Ἄρβηλα‎‎) είναι πρωτεύουσα του Ιρακινού Κουρδιστάν και μεγαλύτερη σε πληθυσμό πόλη του Βόρειου Ιράκ. Ευρίσκεται σε απόσταση περίπου 350 χμ. βόρεια της Βαγδάτης. Έχει πληθυσμό περίπου 850.000 κατοίκων, ενώ το κυβερνείο της έχει μόνιμο συνολικό πληθυσμό της τάξεως των 2.009.367 το 2015. Τα τελευταία χρόνια είναι μια ταχύτατα αναπτυσσόμενη πόλη σε επιχειρηματικό και τουριστικό επίπεδο.

Ιστορία
-------

Τα παλαιότερα ίχνη κατοίκησης στην Ερμπίλ χρονολογούνται από το 6000 π.Χ. και είναι μια από τις πόλεις με την πιο μακροχρόνια συνεχή κατοίκηση. Η καρδιά της πόλης είναι η Ακρόπολη της Ερμπίλ. Στην αρχή της 3ης χιλιετία π.Χ. οι Χουρρίτες από την Μικρά Ασία ήταν οι πρώτοι που εγκαταστάθηκαν στο Ούρμπιλουμ και επέκτειναν την κυριαρχία τους στη βόρεια Μεσοποταμία. Η πόλη ήταν στην κυριαρχία των Ασσυρίων από τον 25ο αιώνα π.Χ. μέχρι τον 7ο αιώνα π.Χ. αλλά στο τέλος του 7ου αιώνα π.Χ. έχασε την ανεξαρτησία της και πέρασε από τα χέρια των Βαβυλωνίων, των Μήδων, των Περσών και των Ελλήνων. Η Μάχη των Γαυγαμήλων δόθηκε κοντά στη σημερινή Ερμπίλ (Άρβηλα). Η πόλη στη συνέχεια κατακτήθηκε από τους Άραβες και μετά από τους Σελτζούκους και τους Οθωμανούς Τούρκους.

Αξιοθέατα
---------

Το κύριο αξιοθέατο της πόλης είναι η Ακρόπολη, το ιστορικό κέντρο της πόλης, που βρίσκεται πάνω σε ένα λόφο ο οποίος εξέχει περίπου 25-35 μέτρα από τον περιβάλλοντα χώρο. Η ακρόπολη από το 2014 είναι μνημείο παγκόσμιας κληρονομιάς της UNESCO.

Η πόλη διαθέτει αρχαιολογικό μουσείο το οποίο στεγάζει μια μεγάλη συλλογή από προ-ισλαμικά τέχνεργα

Παραπομπές
----------

1. ↑  www.citypopulation.de/Iraq-Cities.html.
2. ↑  «Iraq». *CITY POPULATION*. Ανακτήθηκε στις 5 Σεπτεμβρίου 2017.
3. ↑  «İşte Kürdistan Bölgesi'nin nüfusu…». Rudaw.net.
4. 1 2  «Czech archaeologists uncover Stone Age tools in Erbil (Hewlêr), Iraq». Radio Prague. 17 Μαρτίου 2010. Ανακτήθηκε στις 8 Δεκεμβρίου 2010.
5. 1 2 3  «Erbil Citadel». UNESCO. Ανακτήθηκε στις 30 Αυγούστου 2010.
6. ↑  Georges Roux - Ancient Iraq
7. ↑  'Directorate Antiquities of Erbil's Guide' Brochure produced by General Directorate of Antiquities, KRG, Ministry of Tourism

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ερμπίλ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130212079
* LCCN: n82137042
* GND: 4068823-9
* NKC: ge328183

 |

 |